text: দেশপ্রেম নিয়ে সাংবাদিকদের কাজ করার আহ্বান প্রধানমন্ত্রীর - প্রবাসীর দিগন্ত
  দেশপ্রেম নিয়ে সাংবাদিকদের কাজ...
  প্রকাশিত: ২৫ অক্টোবর ২০২০, ১১:২১ পূর্বাহ্ণ
  দুর্নীতি ও অনিয়মের বিরুদ্ধে 'জিরো টলারেন্স' নীতিতে সরকার। এ বিষয়ে কঠোর অবস্থানে রয়েছেন প্রধানমন্ত্রী শেখ হাসিনা। তার নির্দেশনায় দেশজুড়ে চলছে দুর্নীতিবিরোধী সর্বাত্মক অভিযান।
  যত প্রভাবশালী এবং সরকার কিংবা ক্ষমতাসীন দলের যত ঘনিষ্ঠই হোন না কেন, ছাড় পাচ্ছেন না কোনো অপরাধীই।
  কারও ব্যক্তিগত অপরাধের দায় নিতেও নারাজ সরকার ও দল। সরকারের এই দুর্নীতিবিরোধী অভিযান সুশীল সমাজসহ সর্বমহলে প্রশংসিত হচ্ছে।
  রোববার আরেক দফা দুর্নীতির বিরুদ্ধে কঠোর হুঁশিয়ারি দিলেন প্রধানমন্ত্রী শেখ হাসিনা।
  সকাল সাড়ে ১০টার পর ঢাকা রিপোর্টার্স ইউনিটির রজতজয়ন্তী উপলক্ষে আয়োজিত এক অনুষ্ঠানে প্রধানমন্ত্রী বলেন, আগে দুর্নীতি অন্যায় ধামাচাপা দেয়া হতো। কিন্তু এই সরকার তা করে না। যারা দুর্নীতি করছে সরকার তাদের ছাড় দিচ্ছে না।
  রাজধানীর পাঁচ তারকা হোটেল ইন্টারকন্টিনেন্টালে আয়োজিত এই অনুষ্ঠানে গণভবন থেকে ভার্চুয়ালি যোগ দেন প্রধানমন্ত্রী।
  অনুষ্ঠানে বিশ্বের কাছে বাংলাদেশের হারানো ঐতিহ্য আওয়ামী লীগ ফিরিয়ে এনেছে বলে মন্তব্য করেন প্রধানমন্ত্রী।
  শেখ হাসিনা আরও বলেন, বাংলাদেশের স্বাধীনতাকে ব্যর্থ করতে ৭৫ পরবর্তী সরকারগুলো কাজ করেছে। ওই সময়ে যারা ক্ষমতায় ছিল দুর্নীতিই ছিলো তাদের একমাত্র নীতি।
  অনুষ্ঠানে গত ১১ বছরে দারিদ্রের হার ৪০ শতাংশ থেকে ২০ শতাংশে নামিয়ে আনা হয়েছে বলে জানান বঙ্গবন্ধুকন্যা।